**Zápisnica č. 8/2022**

**zo zasadnutia správnej rady Historického ústavu SAV, v.v.i. dňa 15. decembra 2022**

Prítomní: P. Bystrický, D. Duchoňová, M. Hanula, S. Michálek, M. Zvalová (prizvaný hosť)

Ospravedlnený: D. Segeš (choroba)

Zasadanie otvoril a viedol predseda Správnej rady Historického ústavu SAV, v.v.i. (ďalej aj správna rada) S. Michálek. Ako pozvaný hosť sa zasadania zúčastnila ekonómka Historického ústavu SAV, v.v.i. (ďalej aj ústav) M. Zvalová. Prerokované boli nasledovné body programu, ktorý prítomní členovia správnej rady schválili:

**1. Prerokovanie riadnej účtovnej závierky za rok 2021**

Predseda správnej rady S. Michálek informoval, že riadna účtovná závierka za rok 2021 bola zostavená a predložená v súlade so zákonom o účtovníctve do registra účtovných závierok. V účtovnom období 1.1.2021 až 31.12.2021 vykázal ústav v účtovníctve výnosy v čiastke **2 246 073,96** **EUR** a náklady v čiastke **2 248 616,78 EUR**, hospodársky výsledok bol **strata** v čiastke **2 542,82 EUR**.

**2. Návrh na rozdelenie hospodárskeho výsledku**

Predseda správnej rady navrhol, aby hospodársky výsledok za rok 2021 bol preúčtovaný na účet 428 Nevysporiadaný výsledok hospodárenia minulých rokov v súlade s Opatrením Ministerstva financií, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky.

**3. Projekty ústavu**

Predseda správnej rady informoval o nových a končiacich projektoch ústavu. Ústav podal v novembri štyri nové APVV projekty, v dvoch z nich je nositeľom a v dvoch partnerom. Ďalej informoval, že v roku 2022 končí na ústave riešenie troch VEGA projektov. Návrhy nových projektov prerokuje začiatkom roka 2023 vedecká rada ústavu.

**4. Ukončenie pracovných pomerov**

Predseda správnej rady informoval o ukončení pracovných pomerov štyroch pracovníkov ústavu vo veku nad 70 rokov k 31. 12. 2022. Ide o M. Fabriciusa, B. Ferenčuhovú, E. Ivaničkovú a I. Kamenca. Súčasne informoval o prijatí novej pracovníčky M. Bočkovej do pracovného pomeru na dobu určitú od 1. 11. 2022 do 30. 6. 2023.

**5. Čerpanie rozpočtu za rok 2022**

Predseda správnej rady informoval o čerpaní rozpočtu ústavu za rok 2022. Alikvótna časť prostriedkov z projektov VEGA bola v súlade s predpismi presunutá na dočerpanie do marca 2023. Úplná správa o čerpaní prostriedkov bude súčasťou výročnej správy ústavu, ktorú prerokuje vedecká rada v januári 2023.

**6. Rôzne**

Predseda správnej rady informoval o priebehu vypočutia na predsedníctve SAV v rámci výberového konania na funkciu riaditeľa ústavu dňa 15. 12. 2022. Predsedníctvo v tajnom hlasovaní schválilo Slavomíra Micháleka za štatutára ústavu. Výsledky budú zverejnené v zápisnici z rokovania predsedníctva SAV. Súčasťou zápisnice budú aj výsledky novembrovej akreditácie ústavov SAV. Predseda správnej rady ďalej informoval, že v priebehu jari by mala vedecká rada ústavu schváliť vytvorenie medzinárodného poradného výboru, ktorého úlohou bude pomáhať ústavu s prípravou a podaním medzinárodných projektov.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.